গতকাল সকাল ৮টা থেকে বিকাল ৪টা পর্যন্ত একটানা ভোটগ্রহণ চলে তিন সিটিতে। তিন সিটিতে মোট ১৪টি কেন্দ্রে ইলেকট্রনিক ভোটিং মেশিনে (ইভিএম) ভোট হয়েছে। এসব সিটিতে মোট ভোটার ৯ লাখ। মেয়র প্রার্থী ছিলেন ১৮ জন। এর মধ্যে রাজশাহীতে পাঁচজন, বরিশালে ছয়জন এবং সিলেট সিটিতে সাতজন। মোট ভোট কেন্দ্র ৩৯৫। এর মধ্যে রাজশাহীতে ১৩৮ ভোট কেন্দ্র ও ভোটার ৩ লাখ ১৮ হাজার ১৩৮ জন, বরিশালে ১২৩টি ভোট কেন্দ্র ও ভোটার ২ লাখ ৪২ হাজার ১৬৬ জন এবং সিলেটে ভোট কেন্দ্র ১৩৪টি ও ভোটার ৩ লাখ ২১ হাজার ৭৩২ জন।